als_Latn dik_Latn ron_Latn
Asport – Chelsea ka përfunduar blerjen e talentit të klubit Internacional të Porto Alegres dhe përfaqësueses braziliane, Oscar. Klubi londinez e konfirmoi blerjen e 20 vjearit nëpërmjet një njoftimi në faqen zyrtare në internet, pasi presidenti i Internacional, Giovanni Luigi kishte bërë publik akordin verbal me “blutë” më herët gjatë javës.
Detajet e transaksionit apo paga e lojtarit nuk janë bërë publike, teksa mendohet që Chelsea pagoi rreth 25 milionë paund (32 milionë Euro) për shërbimet e mesfushorit. Oscar ndodhet aktualisht në Londër, i grumbulluar nga përfaqësuesja olimpike braziliane e futbollit në kuadër të Lojërave Olimpike që zhvillohen duke filluar nga kjo fundjavë në kryeqytetin britanik.
Braziliani është blerja e katërt e Chelsea-t gjatë kësaj vere, duke iu bashkuar në “Stamford Bridge” gjermanit Marco Marin dhe vëllezërve të talentuar belgë Eden dhe Thorgan Hazard. Oscar iu bashkua klubit Internacional nga Sao Paolo në vitin 2010, dhe qysh atëherë ka fituar 2 herë kampionatin lokal Gaucho të shtetit brazilian Rio Grande do Sul. Ai shënoi 13 gola në 44 ndeshje për Internacional sezonin e kaluar, dhe 6 gola në 20 ndeshje gjatë sezonit aktual.
You must be logged in to post a comment Login
als_Latn als_Latn als_Latn eng_Latn